
Je li dopušteno potirati rukama po ogrtaču Kabe radi postizanja blagoslova?


* 
* 
* 
* 
* 
* 
* 

 
Je li dopušteno potirati rukama po ogrtaču Kabe radi postizanja blagoslova?

Potiranje po ogrtaču Kabe radi postizanja blagoslova novotarija je jer Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, to nije činio. Jednom, Muavija b. Ebu Sufjan, radijallahu anhu, obavljao je tavaf oko Kabe,pa je počeo dodirivati sva četiri ćoška Bejtullaha, i Abdullah b. Abbas, radijallahu anhu, osudio je taj njegov čin. Muavija je rekao: “Ne treba zanemariti nijedan dio Kabe!” Ibn Abbas reče mu: “U Allahovu Poslaniku imate divan primjer! Vidio sam Resulullaha, ﷺ, da prilikom tavafa dodiruje jedino Crni kamen i Jemenski ugao.”


Ovo predanje dovoljno je kao dokaz da se, kad je riječ o dodirivanju Kabe, ograničimo na pouzdane hadise, i upravo to je odano slijeđenje Poslanika islama. U vezi s dijelom Kabe između Crnog kamena i ćabenskih vrata, postoje predanja da su se ***[ashabi](https://pitajucene.com/search/ashab/questions/ "Pretraži pitanja o ashabima")***, radijallahu anhum, zadržavali kod tog dijela, naslanjali se tijelom na njega i učili ***[dove](https://pitajucene.com/search/dove/questions/ "Pretraži pitanja o dove")***. A Allah, opet, najbolje zna.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


